Ғабдрахман әл-Әүзағи

Әбү Ғәмер Ғабдрахман ибн Ғәмер әл-Әүзағи (; ;704, Баальбек, Өмәүиҙәр хәлифәлеге - 774, Бәйрүт, Ғәббәсиҙәр хәлифәлеге) - ислам дин ғалимы, тәбиғиндәрҙең шәкерттәре быуынынан сыҡҡан  фаҡиһ һәм Шамдағы  бөтә замандарҙан иң абруйлы дин белгестәренең береһе. Әүзағи мәҙһәбкә  нигеҙ һалыусы һәм уның эпонимы.

 Биографияһы 
Әл-Әүзағиҙың дини мираҫы мосолман хоҡуҡтары буйынса хеҙмәттәрҙә киң яҡтыртыла. Заманында ғалимдың ҡараштары үҙ аллы мәҙһәб барлыҡҡа килтергәнАн-Навави, Мухйиддин ибн Шараф. Тахзиб ал-асма ва-л-луга. Т. 1. С. 298., шәкерттәре Шамда һәм Андалусияла булған. Шамда һәм Төньяҡ Африкала мәлики мәҙһәб таралғанға тиклем әл-Әүзағи мәҙһәбе иң өҫтөнлөклө булған. Һуңынан был мәҙһәб юғала, ләкин уның фекере бөгөн дә дүрт сөнни имамдың фекере менән бер рәттән ҡарала. Ғүмеренең аҙағында әл-Әүзағи Бәйрүткә күсеп китә, унда уға ҡаҙый вазифаһы тәҡдим ителә. Ләкин ул баш тарта һәм, ғүмеренең аҙағына тиклем, дин тәғлимәтен уҡытыуын дауам иткән.

 Вафаты 

Әбү Ғәмер әл-Әүзағи Бейрутта 774 йылда сәфәр айында вафат була. Ғалимды ерләүгә бик күп кеше йыйыла. Ғүмер буйы кешеләргә мәрхәмәт күрәткән ғалимға рәхмәт йөҙөнән һуңғы юлға оҙатырға Бәйрүттең дүрт йәмәғәте лә: мосолмандар, христиандар, йәһүдиҙәр һәм копттар сығаИбн Асакир. Тарих Димашк. Т. 35. С. 228..

 Иҫкәрмәләр 

 Һылтанмалар 


 Биографическая справка об аль-Аузаи на портале Islamweb

Категория:Википедия:Викимәғлүмәттә сығанағы булған мәҡәләләр
Категория:Ислам ағымдары
Категория:Ислам шәхестәре
Категория:Ислам дине белгестәре